putra ka-3 Kaisar Longqing.[1][2] Zhu Yijun sebenere bocah kang cerdas wiwit cilik. Sawijining wektu dhèwèké ndelok bapake numpak jaran kuda kanthi banter.[2] Taun 1572, Longqing wafat lan Zhu Yijun kang jaman semono umure nembe 9 taun munggah ana ing tahata nggantekake, rezime dijenengi Wanli.[1] Sepuluh taun pisanan mangsa pamrentahane, dhèwèké dibantu déning ibu suri, ibune, lan nagarawan, Zhang Juzheng kang uga dadi guru kang mbimbing dhèwèké wiwit cilik.[1] Zhang diangkat dadi kanselir agung.[1] Minangka administrator kang kompeten, Zhang nglakokake reformasi ana ing babagan kaya mereformasi ékonomi lan pertanian lan uga sistem ujian kerajaan.[2] Perkara iki ndadekake stabilitas sosial kanggo Tiongkok.[2] Zhang mati naika taun 1582.[1] Sawise Zhang mati, Wanli ngrasa bebas saka pangawasan Zhang lan saka hasutan para pejabat lan kasim kang ora seneng marang Zhang dhèwèké mbatalake program-program kang wis dirancang déning Zhang.[1] Dinasti Ming kang nembe wae bangkit banjur ngalami menah kemunduran.[1] Wanli kanthi alon wiwit terjerumus ana ing kebejatan moral lan pemborosan banda nagara.[1] Ana ing istana mburi dhèwèké duwé atusan wong wedok kang siap dipanggil kapan wae, dhèwèké uga seneng ngombe lan sawise mabuk dhèwèké bisa mateni sapa wae kang nyinggung awake.[1]